CELEX: 32007R1300
Language: mt
Date: 2007-11-06 00:00:00
Title: Regolament tal-Kummissjoni (KE) Nru 1300/2007 tas- 6 ta’ Novembru 2007 li jemenda r-Regolament (KE) Nru 1622/2000 li jistabbilixxi ċerti regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq ta’ l-inbid, u li jistabbilixxi kodiċi tal-Komunità ta’ prattiċi u proċessi enoloġiċi

7.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 289/8
            
         REGOLAMENT TAL-KUMMISSJONI (KE) Nru 1300/2007
   tas-6 ta’ Novembru 2007
   li jemenda r-Regolament (KE) Nru 1622/2000 li jistabbilixxi ċerti regoli dettaljati għall-implimentazzjoni tar-Regolament (KE) Nru 1493/1999 dwar l-organizzazzjoni komuni tas-suq ta’ l-inbid, u li jistabbilixxi kodiċi tal-Komunità ta’ prattiċi u proċessi enoloġiċi
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq ta’ l-inbid (1), u b’mod partikolari l-Artikolu 46(1) tiegħu,
   Billi:
   
               (1)
            
            
               L-Anness V, is-Sezzjoni B punt 3, tar-Regolament (KE) Nru 1493/1999 jipprovdi l-possibilità ta’ deroga mill-kontenut massimu permissibbli fl-aċidità volatili għal ċerti kategoriji ta’ nbejjed.
            
         
               (2)
            
            
               Ir-Regolament tal-Kummissjoni (KE) Nru 1622/2000 (2) jiddefinixxi ċerti regoli dettaljati ta’ applikazzjoni tar-Regolament (KE) Nru 1493/1999 li jirrigwardaw b’mod partikolari l-kontenuti massimi totali ta’ aċidità volatili fl-inbejjed. B’mod partikolari, l-Artikolu 20 jipprovdi li għall-inbejjed li għalihom id-derogi huma applikabbi jinsabu fl-Anness XIII tar-Regolament imsemmi.
            
         
               (3)
            
            
               Ċerti nbejjed likorużi ta’ kwalità prodotti f’reġjuni determinati ta’ Spanja, kif ukoll l-inbejjed ta’ kwalità prodotti f’reġjuni determinati Taljani ta’ l-Alto Adige, li huma żviluppati skond metodi partikolari u għandhom qawwa alkoħolika ogħla minn 13 % vol, jippreżentaw normalment kontenut ta’ aċidità volatili ogħla mil-limiti stabbiliti fl-Anness V, Sezzjoni B, punt 1 tar-Regolament (KE) Nru 1493/1999 iżda fi kwanlunkwe każ mhux anqas minn 35 jew 40 milli-ekwivalenti għal kull litru, skond il-każ. Għaldaqstant dawn l-inbejjed għandhom jiżdiedu mal-lista ta’ l-Anness XIII tar-Regolament (KE) Nru 1622/2000.
            
         
               (4)
            
            
               Ir-Reġolament (KE) Nru 1622/2000 għandu jiġi emendat skond dan.
            
         
               (5)
            
            
               Il-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Inbid,
            
         ADOTTAT DAN IR-REGOLAMENT:
   Artikolu 1
   L-Anness XIII tar-Regolament (KE) Nru 1622/2000 huwa emendat skond l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta’ Novembru 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 179, 14.7.1999, p. 1. Ir-Regolament kif emendat l-aħħar bir-Regolament (KE) Nru 1791/2006 (ĠU L 363, 20.12.2006, p. 1).
   
      (2)  ĠU L 194, 31.7.2000, p. 1. Ir-Regolament kif emendat l-aħħar bir-Regolament (KE) Nru 556/2007 (ĠU L 132, 24.5.2007, p. 3).
   
      ANNESS
      L-Anness XIII tar-Regolament (KE) Nru 1622/2000 huwa emendat kif ġej:
      
                  1.
               
               
                  Il-punt (ċ) huwa sostitwit b’dan li ġej:
                  
                              “(ċ)
                           
                           
                              
                                 għall-inbejjed Taljani:
                              
                              
                                          (i)
                                       
                                       
                                          25 milliekwivalenti kull litru għal:
                                          
                                                      —
                                                   
                                                   
                                                      l-inbejjed likorużi ta’ kwalità prodotti f’reġjuni determinati Marsala,
                                                   
                                                
                                                      —
                                                   
                                                   
                                                      l-inbejjed ta’ kwalità prodotti f’reġjuni determinati Moscato di Pantelleria naturale, Moscato di Pantelleria, u Malvasia delle Lipari,
                                                   
                                                
                                                      —
                                                   
                                                   
                                                      l-inbejjed ta’ kwalità prodotti f’reġjuni determinati Colli orientali del Friuli accompagnés de l’indication ‘Picolit’,
                                                   
                                                
                                                      —
                                                   
                                                   
                                                      l-inbejjed ta’ kwalità prodotti f’reġjuni determinati u l-inbejjed likorużi ta’ kwalità prodotti f’reġjuni determinati li jissodisfaw il-kundizzjonijiet biex jiġu ddenominati bit-termini jew wieħed mit-termini li ġejjin: ‘vin santo’, ‘passito’, ‘liquoroso’ u ‘vendemmia tardiva’, minbarra l-inbejjed ta’ kwalità prodotti f’reġjuni determinati li għandhom id-dritt ta’ denominazzjoni ta’ l-oriġini Alto Adige denominati bit-termini jew wieħed mit-termini li ġejjin: ‘passito’ u ‘vendemmia tardiva’,
                                                   
                                                
                                                      —
                                                   
                                                   
                                                      l-inbejjed tal-mejda b’indikazzjoni ġeografika li jissodisfaw il-kundizzjonijiet biex jiġu ddenominati bit-termini jew wieħed mit-termini li ġejjin: ‘vin santo’, ‘passito’, ‘liquoroso’ u ‘vendemmia tardiva’,
                                                   
                                                
                                                      —
                                                   
                                                   
                                                      l-inbejjed tal-mejda miksuba mill-varjetà tad-dielja mkabbra f’Sardinja ‘Vernaccia di Oristano B’ u li jissodisfaw ir-rekwiżiti biex jiġu ddenominati bħala ‘Vernaccia di Sardegna’;
                                                   
                                                
                                    
                                          (ii)
                                       
                                       
                                          40 milliekwivalenti kull litru għall-inbejjed ta’ kwalità prodotti f’reġjuni determinati intitolati li jġibu d-denominazzjoni ta’ l-oriġini Alto Adige, denominati bit-termini jew wieħed mit-termini ‘passito’ jew ‘vendemmia tardiva’;”.
                                       
                                    
                        
            
                  2.
               
               
                  Il-punt (f) għandu jinbidel b’dan li ġej:
                  
                              “(f)
                           
                           
                              
                                 għall-inbejjed li joriġinaw fi Spanja:
                              
                              
                                          (i)
                                       
                                       
                                          25 milliekwivalenti kull litru ta’ nbid ta’ kwalità prodotti f’reġjuni determinati li jissodisfaw il-kundizzjonijiet biex jiġu ddenominati bħala ‘vendimia tardía’;
                                       
                                    
                                          (ii)
                                       
                                       
                                          35 milliekwivalenti kull litru għal:
                                          
                                                      —
                                                   
                                                   
                                                      l-inbejjed ta’ kwalità prodotti f’reġjuni determinati minn għeneb li jkun misjur iżżejjed li għandhom id-dritt ta’ denominazzjoni ta’ oriġini Ribeiro,
                                                   
                                                
                                                      —
                                                   
                                                   
                                                      l-inbejjed likorużi ta’ kwalità prodotti f’reġjuni determinati ddenominati bit-terminu ‘generoso’ jew ‘generoso de licor’ u li għandhom id-dritt ta’ denominazzjoni ta’ oriġini Condado de Huelva, Jerez-Xerez-Sherry, Manzanilla-Sanlúcar de Barrameda, Málaga u Montilla-Moriles;”